VŠĮ KLAIPĖDOS UNIVERSITETO LIGONINĖS
DEZINSEKCIJOS IR DERATIZACIJOS PASLAUGŲ
TECHNINĖS SPECIFIKACIJOS PRIEDAS

Šiame Techninės specifikacijos priede naudojamos sąvokos ir jų apibrėžimai:
[bookmark: _Hlk51774625]Paslaugų teikėjas – dezinsekcijos ir deratizacijos paslaugų veiklai licencijuotas teikėjas.
Deratizacija (graužikų kontrolė) – priemonių kompleksas, apimantis profilaktiką, graužikų stebėjimą, atbaidymą, naikinimą, naudojant specialius metodus ir priemones;
Dezinsekcija (nariuotakojų kontrolė) – priemonių kompleksas, apimantis profilaktiką, nariuotakojų stebėjimą, atbaidymą, naikinimą, naudojant specialius metodus ir priemones.
Perkamos paslaugos tikslas ir esminiai darbai
Dezinsekcija ir deratizacija vykdoma vadovaujantis:
Lietuvos Respublikos žmonių užkrečiamųjų ligų profilaktikos ir kontrolės įstatymo (Žin., 1996, Nr.104–2363; 2001, Nr. 112–4069) 13 straipsnio nuostatomis bei lydimaisiais teisės aktais;
Lietuvos Respublikos sveikatos apsaugos ministro 2009 m. vasario 2 d. įsakymu Nr. V-55 patvirtintu „Privalomojo profilaktinio aplinkos kenksmingumo pašalinimo (dezinfekcijos, dezinsekcijos, deratizacijos) tvarkos aprašu“ (aktualia redakcija);
Lietuvos higienos norma HN 90:2011 „Dezinfekcijos, dezinsekcijos, ir  deratizacijos bendrieji saugos reikalavimai“.
Pagrindinis perkamos paslaugos tikslas: užtikrinti tinkamą sanitarinę–techninę bei sanitarinę–higieninę būklę ir užkirsti kelią epidemijų plitimui.
I. PROFILAKTIKINĖS DEZINSEKCIJOS ATLIKIMAS
1. Profilaktinė dezinsekcija objektuose atliekama tokia tvarka:
1.1 objektas (patalpos ir teritorija) apžiūrimas, įvertinama jo sanitarinė techninė būklė;
1.2. nustatoma nariuotakojų rūšis, patekimo į objektą ir migracijos keliai, jų buvimo, maitinimosi, veisimosi, slėpimosi vietos;
1.3. įvertinami nariuotakojų buvimo požymiai: įvairių vystymosi stadijų gyvi ir negyvi nariuotakojai, jų ekskrementai;
1.4. vadovaujantis Kenkėjų naikinimo kokybės bei efektyvumo įvertinimo metodika, patvirtinta Lietuvos Respublikos sveikatos apsaugos ministro 2001 m. gruodžio 21 d. įsakymu Nr. 691 (Žin., 2002, Nr. 8-300), įvertinamas užkrėstumo nariuotakojais lygis;
1.5. nustačius nariuotakojų buvimą ir įvertinus užkrėstumo lygį, objekte atliekamas nariuotakojų naikinimas;
1.6. pagal nariuotakojo rūšį, objekto veiklos pobūdį ir specifiką parenkamos tinkamos dezinsekcijos priemonės ir būdai;
1.7. jei po 7–14 dienų apžiūrint objektą aptinkama gyvų nariuotakojų, jų naikinimas kartojamas;
1.8. nariuotakojų naikinimas kartojamas tol, kol lipniose gaudyklėse ir atliekant stebėjimą jų nebeaptinkama;
1.9. atlikus nariuotakojų naikinimą, įvertinamas jo efektyvumas, vadovaujantis Kenkėjų naikinimo kokybės bei efektyvumo įvertinimo metodika;
1.10. Paslaugos gavėjui pateikiamos rekomendacijos dėl būtinų tolesnių profilaktikos priemonių, siekiant apsaugoti objektą nuo nariuotakojų (apsauginiai langų, durų tinkleliai ir kt.).
2. Profilaktinei dezinsekcijai naudojamos cheminės (insekticidai), mechaninės, fizinės ir biologinės priemonės.
3. Maisto tvarkymo objektuose atlikti profilaktinę aerozolinę dezinsekciją galima tik įsitikinus, kad maisto produktai, pakuotės su maistu, inventorius yra apsaugoti (uždengti) nuo užteršimo insekticidų aerozoliais ir kad patalpoje nėra žmonių ir gyvūnų.
4. Mechaninei profilaktinei dezinsekcijai naudojamos mechaninės nariuotakojų gaudymo priemonės. Nariuotakojai gaudomi specialiais gaudytuvais, lipniu popieriumi, musgaudžiais, šviesos spąstais ir kitomis priemonėmis. Pakabinamų musgaudžių ir (ar) kitų gaudyklių negalima naudoti virš maisto gaminimo įrangos, inventoriaus ir kitų paviršių, galinčių liestis su maistu.
5. Fiziniai profilaktinės dezinsekcijos metodai: šviesos spąstai, karštis, šaltis ir kt. Maisto gamybos patalpose galima naudoti šviesos spąstus tik su lipniu popieriumi.
6. Biologinei profilaktinei dezinsekcijai naudojami natūralus priešai, biologiniai insekticidai, sudaryti iš bakterijų, virusų, pelėsinių grybelių, kuriais užkrečiami vabzdžiai, augalų eteriniai aliejai ir kt.
7. Patalpos, atlikus nariuotakojų naikinimo darbus, turi būti vėdinamos ne trumpiau kaip 2 valandas, jeigu dezinsekcijos priemonės naudojimo instrukcijoje nenurodyta kitaip.
8. Po nariuotakojų naikinimo objekte toliau vykdomas nariuotakojų stebėjimas (naudojant gaudykles, lipnų popierių) ir prireikus atliekami 1 punkte numatyti veiksmai.
9. Žuvę nariuotakojai sušluojami, suberiami į sandarią talpyklą ir šalinami.
II. PROFILAKTINĖS DERATIZACIJOS ATLIKIMAS
1. Profilaktinė deratizacija atliekama tokia tvarka:
1.1. apžiūrimas objektas ir teritorija, įvertinami graužikų patekimo į objektą keliai;
1.2. graužikų buvimo požymiai įvertinami visoje objekto teritorijoje ir visose bendrose bei pagalbinėse patalpose (rūsiuose, palėpėse, šiukšlių surinkimo šachtose, katilinėse, sandėliuose ir kt.);
1.3. vertinama, kaip plačiai graužikai yra paplitę, kur gyvena, kuo minta;
1.4. pagal graužikų buvimo pėdsakus (ekskrementus) nustatoma graužikų rūšis (žiurkės, pelės);
1.5. apie pastebėtus graužikus apklausiami Paslaugos gavėjo darbuotojai, įvertinami graužikų buvimo požymiai: graužikų ekskrementai, urvai, specifinis patalpų kvapas, sugadinti, apgraužti produktai ir kiti daiktai, išpėduotos kontrolinės aikštelės, matomos graužikų landos;
1.6. nustačius graužiko rūšį, pagal objekto veiklos pobūdį parenkamos atitinkamos graužikų naikinimo priemonės ir būdai;
1.7. rodenticidai su jauko dėžutėmis išdėstomi pagal nustatytus graužikų buvimo pėdsakus;
1.8. įvertinamas atliktos deratizacijos efektyvumas, vadovaujantis Kenkėjų naikinimo bei kokybės įvertinimo metodika.
2. Profilaktinei deratizacijai gali būti naudojamos cheminės (rodenticidai), mechaninės priemonės (spąsteliai, gaudyklės, lipnios juostos, suteptos klijais ir kt.), biologinės, fizinės priemonės (elektriniai spąstai ir kt.).
3. Dėžutės su rodenticidais išdėliojamos vaikams, neįgaliesiems ir gyvūnams neprieinamose vietose (rūsiuose, pagalbinėse rakinamose patalpose ir kt.).
4. Maisto gamybos vietose naudojamos graužikų atbaidymo, mechaninės ar kt. priemonės.
5. Po graužikų naikinimo objekte jaukas stebimas ir prireikus atliekami 1 punkte numatyti veiksmai.
6. Po graužikų naikinimo Paslaugos gavėjui pateikiamos rekomendacijos dėl higieninių techninių priemonių, būtinų objektui nuo graužikų apsaugoti.
III. PASLAUGOS TEIKĖJO ĮSIPAREIGOJIMAI
1. Atlikti pastatų, kuriuose teikiama kenkėjų naikinimo paslauga, vidaus ir išorės apžiūrą, sanitarinės techninės būklės įvertinimą, kad būtų galima laiku pastebėti kenkėjus ir užkirsti kelią vabzdžių bei graužikų platinamų ligų plitimui pastatuose ir jiems priklausančioje teritorijoje.
2. Nustatyti kenkėjų (vabzdžių bei graužikų) rūšį, jų gyvenamųjų vietų ir migracijos kelius, išsiaiškinti kenkėjų populiacijos dydį, taikyti konkrečius kovos su kenkėjais metodus.
3. Rekomenduoti Paslaugos gavėjui prevencinius veiksmus, siekiant  užkirsti kelią kenkėjų atsiradimui bei plitimui.
4. Profilaktinėmis dezinsekcijos ir deratizacijos  priemonėmis sudaryti nepalankias sąlygas vabzdžiams ir graužikams daugintis, vystytis, patekti į patalpas.
5. Visiems Paslaugos gavėjo nurodytiems adresatams nemokamai pateikti graužikų ir nariuotakojų stebėjimo ir naikinimo darbų atlikimo (registravimo) žurnalus, kuriuose įrašoma apie atliekamus darbus bei pastebėtus kenkėjus.
6. Paslaugos gavėjo pageidavimu, pateikti žodines arba rašytines ataskaitas apie atliktus kenkėjų kontrolės darbus.
7. Paslaugos gavėjui pranešus apie pastebėtus kenkėjus, per 24 val. darbo dienomis (nuo 8.00 val. iki 17.00 val.) organizuoti dezinsekcijos ar deratizacijos darbus.
8. Instruktuoti Paslaugos gavėjo darbuotojus, dirbančius paslaugų teikimo objektuose, kaip saugiai elgtis dezinsekcijos, deratizacijos metu ir po to.
9. Į paslaugų kainą įskaičiuojamos nuolatinės priežiūros vieno mėnesio paslaugos (dezinsekcijos, deratizacijos) monitoringas su nuolatiniu stebėjimu, aptikimu, išnaikinimu, kontrole ir vienkartinės paslaugos (dezinsekcijos, deratizacijos), t. y.  pastebėtų kenkėjų užkrato išnaikinimas Paslaugų teikėjo prekėmis, priemonėmis, įranga, transportu ir kitomis tiesioginėmis ir netiesioginėmis išlaidomis susijusiomis su šiomis paslaugomis.
IV. PASLAUGOS GAVĖJO ĮSIPAREIGOJIMAI
1. Laikytis Paslaugos teikėjo nurodymų ir sudaryti sąlygas Paslaugos teikėjui atlikti kenkėjų kontrolės ir naikinimo (dezinsekcijos, deratizacijos) darbus objekte;
2. Vadovautis Paslaugos teikėjo konsultacijomis ir pasiūlymais sanitarinių–higieninių bei sanitarinių–techninių priemonių taikymo klausimais.
